مسرح العرائس

مسرح العرايس المصرى Théâtre de marionnettes كان أول ظهور لمسرح العرايس كما نعرفه اليوم فى مصر سنة 1958، لما قررت وزارة الإرشاد تكوين فرقة العرائس، فاستعانت بالسفارة المصريه فى رومانيا، تطلب خبيرتين فى فن الماريونت أو العرايس المتحركة للإشراف على دى الفرقة. و فى سبتمبر وصلت لمصر مدام يوانا كوكستنتيكو الخبيره فى تصميم العرايس و تنفيذها، ومدام دورينا تاڤسكو خبيرة الإخراج وتحريك العرائس.

نشرت الخبيرتان إعلان فى الصحف لاختيار أعضاء الفرقه، وتقدم وقتها 200 طالب اتعملت لهم الاختبارات فنجح منهم 22 طالب، و بعد التصفية تبقى تسعة أشخاص هم؛ فنان العرايس صلاح السقا، والفنانين فكرى امين، ونعيمة مصطفى، وڤيكتور ميخائيل، وعنتر حافظ، و ابراهيم رجب.

فى مارس 1959، خرج أول عرض لفن تحريك العرايس فى مصر، و هو الشاطر حسن، بالتعاون مع الخبيرتين الرومانيتين وناجى شاكر و ووضع الشاعر الكبير صلاح جاهين نص و أغانى العرض.

كشفت جريدة الأهرام وقتها عن تفاصيل عرض الشاطر حسن، فتشير لمشاركة 35 عروسه من تصميم ناجى شاكر تحت إشراف مدام يوانا. و حقق العرض اللى تم تقديمه فى معهد المزيكا العربيه إيرادات مرتفعة بلغت 120 جنيها فى اليوم الواحد.

توالت العروض بعدها، فقد حصدت فرقة العرايس المصرية الجايزه التانيه لمهرجان العرايس ببوخارست نهاية الخمسينات، وخلال خمسة سنين تالية، قدمت عروض :
 الشاطر حسن
 الليله الكبيره
 بنت السلطان
 الديك العجيب
 عقلة الإصبع
 حمار شهاب الدين

فى سنة 1960، قررت الدولة بناء أول مسرح عرائس فى جنينة الأزبكية ت تكلفتها فى الوقت ده اكتر من مائة ألف جنيه علشان يكون بحق أول مجمع لمسرح العرايس بالعالم.

تصنيف:مسارح